Вайгач
Вайгач - Түндүк Муз океандагы арал. Баренц жана Кара (Карск) деңиздеринин чегарасында. Архангел облусуна (РФ) карайт. Материктен Югор Шар, Жаңы-Жер аралынан Кара Дарбазасы кысыктары аркылуу бөлүнөт. Аянты 3,4 миң км2дей. Түздүктүү рельеф басымдуу; жалдардын бийиктиги 137 мге чейин. Арктикалык тундра мүнөздүү; саз көп. Калктуу пунктары: Вайгач, Долгая Губа, Варнек, Дыроватый. 1950-жылдан уюлдук станция иштейт.

Колдонулган адабияттар
 “Кыргызстан” улуттук энциклопедиясы: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055 -4

Аралдар‎
Орусия‎